paragraph_text: Roditelji su joj bili kapetan Joseph Catez i Marie Rolland. Élisabeth Catez rođena je u Avordu, blizu Bourgesa, gdje je bila vojna baza u kojoj je njezin otac služio. Dana, 22. srpnja 1880. krstio ju je vojni kapelan. U dobi od 7 godina izgubila je oca i tada se prvi put ispovijedila. Imala je naglu narav i voljela je zapovijedati. Kada je imala osam godina, majka ju je upisala na Glazbeni konzervatorij u Dijonu na kojem je pokazala izrazitu talentiranost. Osvaja nagradu za nagradom te postaje tražena pijanistica.<ref>http://karmelbsi.hr/sv-elizabeta-od-presvetog-trojstva/ Preuzeto 16. kolovoza 2021. Godine 1891. primila je svoju prvu svetu pričest (19. travnja) i krizmu (8. lipnja).<ref>https://www.karmel.pl/zycie-sw-elzbiety-od-trojcy-swietej/ Preuzeto 16. kolovoza 2021. S 14 godina dala je zavjet čistoće u svom srcu i odlučila ući u karmelićanski samostan, koji je bio 200 metara od njihova doma. Međutim, majci to nije rekla nekoliko godina. Kad se to napokon dogodilo, njezina je majka ograničila njen vjerski život. Ipak, Elizabeta je nastavila voditi dubok duhovni život, primajući svoja prva mistična iskustva 1899. godine. Imala je ženidbenih ponuda, ali ih je odbila.